
CONSILIUL JUDEŢEAN

HOTĂRÂRE
 privind aprobarea atribuirii unor licenţe de traseu
pentru servicii de transport public judeţean de persoane prin
curse regulate speciale

Consiliul Judeţean Bistriţa-Năsăud, întrunit în şedinţă ordinară, în prezenţa președintelui și a 27 consilieri judeţeni;


Având în vedere:

- expunerea de motive nr. IVC/11269 din 11.08.2014 a Preşedintelui Consiliului Judeţean Bistriţa-Năsăud;

- raportul nr. IVC/11270 din 11.08.2014 al Direcţiei tehnice, investiţii, lucrări publice – Compartiment autoritatea județeană de transport din cadrul Consiliului Județean Bistrița-Năsăud;
- cererile nr. 638 şi nr. 639 din 01.07.2014 ale S.C. HENIU SA Bistriţa, pentru acordarea licenţei de traseu pentru serviciu de transport public judeţean de persoane prin curse regulate speciale, înregistrate la Consiliul Judeţean Bistriţa-Năsăud cu nr. IVC/9246, respectiv nr. IVC/9247 din 02.07.2014;
- Hotărârea Consiliului Judeţean Bistriţa-Năsăud nr. 154/2013 privind aprobarea Regulamentului pentru efectuarea serviciului de transport public de persoane prin curse regulate speciale în judeţul Bistriţa-Năsăud;
- prevederile art. 5 şi art. 17 alin.(1) lit. p) din Legea nr. 92/2007 privind serviciile de transport public local cu modificările și completările ulterioare;

- prevederile art. 4 lit. h), art. 31, art. 32, art. 33 și art. 35 din Normele de aplicare a Legii serviciilor de transport public local nr. 92/2007, aprobate prin  Ordinul ministrului internelor și reformei administrative nr. 353/2007 cu modificările și completările ulterioare;

- prevederile Ordinului ministrului transportului nr. 972/2007 pentru aprobarea Regulamentului-cadru pentru efectuarea transportului public local și a Caietului de sarcini-cadru al serviciilor de transport public local;
- raportul nr. IB/12110 din 28.08.2014 al Comisiei de urbanism;

- raportul nr. IB/12111 din 28.08.2014 al Comisiei de administraţie.       
În temeiul prevederilor art. 91, alin.(1), lit.f),  alin.(5) lit.a) punctul 14  art. 97 și art. 115, alin.(1), lit.c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. (1) Se aprobă atribuirea licenţei de traseu pentru servicii de transport public judeţean de persoane prin curse regulate speciale pentru S.C. Heniu S.A. cu sediul în Municipiul Bistriţa, Str. Rodnei, nr. 1A, judeţul Bistriţa-Năsăud, având CUI RO 3095919, pentru  următoarele trasee: 
-Sângeorzu Nou - Elcom Cablaje (Sărata);

-Arcalia – Chintelnic - Elcom Cablaje (Sărata), conform graficelor de circulaţie prevăzute în anexele 1 şi 2 care fac parte integrantă din prezenta hotărâre.
(2) Licenţele de traseu atribuite conform alin. (1) vor avea valabilitate până la data de 01.07.2017, dată la care expiră contractul încheiat între S.C. Heniu S.A., operatorul de transport rutier şi S.C. Elcom Cablaje S.A., beneficiarul transportului.
Art.2. Prezenta hotărâre a fost adoptată cu un număr de 24 voturi ”pentru”.

Art.3. Cu ducerea la îndeplinire a prevederilor prezentei hotărâri se încredinţează Direcţia tehnică, investiţii, lucrări publice prin Compartimentul autoritatea județeană de transport din cadrul Consiliului Județean Bistrița-Năsăud.
Art.4. Prezenta hotărâre se comunică de către Serviciul administraţie şi relaţii publice cu:

· Direcţia tehnică, investiţii, lucrări publice;

· Compartiment autoritatea județeană de transport;

· Autoritatea Rutieră Română - Agenția teritorială Bistrița;

· Instituţia Prefectului judeţul Bistriţa-Năsăud.
PREŞEDINTE
EMIL RADU MOLDOVAN

